CELEX: E2011J0015
Language: et
Date: 2012-10-03 00:00:00
Title: Kohtuotsus, 3. oktoober 2012 , kohtuasjas E-15/11 – Arcade Drilling AS vs. Norra riik, keda esindab Tax Region West (Asutamisvabadus – EMP lepingu artiklid 31 ja 34 – Maksustamine – Vältimise vastased põhimõtted – Proportsionaalsus)

31.1.2013   
            
            
               ET
            
            
               Euroopa Liidu Teataja
            
            
               C 29/7
            
         KOHTUOTSUS,
   3. oktoober 2012,
   kohtuasjas E-15/11
   Arcade Drilling AS vs. Norra riik, keda esindab Tax Region West
   (Asutamisvabadus – EMP lepingu artiklid 31 ja 34 – Maksustamine – Vältimise vastased põhimõtted – Proportsionaalsus)
   2013/C 29/08
   Kohtuasjas E-15/11 Arcade Drilling AS vs. Norra riik, keda esindab Tax Region West, on Oslo tingrett (Oslo ringkonnakohus) järelevalveameti ja kohtu asutamise kohta sõlmitud EFTA riikide lepingu artikli 34 alusel esitanud kohtule TAOTLUSE seoses EMP lepingu artiklite 31 ja 34 tõlgendamisega. Kohus, koosseisus esimees Carl Baudenbacher, kohtunik Per Christiansen ja ettekandev kohtunik Páll Hreinsson, tegi 3. oktoobril 2012 otsuse, mille resolutiivosa on järgmine:
   
               1)
            
            
               kui puuduvad selged ja täpsed siseriiklikud õigusnormid, mis sätestavad, et ettevõte, mille peakontor kolib asutamisriigist välja, peab sulgema, ning puuduvad pädevate asutuste või kohtute otsused, millega nimetatud kohustust rakendatakse, ei pärsi peakontori üleviimine teise EMP riiki ettevõtte õigust tugineda EMP lepingu artiklile 31. Sellistel juhtudel võib ettevõte tugineda EMP lepingu artiklile 31, et vaidlustada asukohariigi poolt kehtestatud maksude seaduslikkus peakontori teise EMP riiki üleviimise korral.
               Tasumisele kuuluva maksusumma lõplik kehtestamine ettevõttele, mille peakontor kolib Norra reguleerimisalast välja, tuginedes maksuhalduri hinnangule, mille kohaselt ettevõte väldib makse tulenevalt riigisisese äriühinguõiguse alusel määratud kohustusest ettevõte likvideerida, kujutab endast piirangut EMP lepingu artiklite 31 ja 34 alusel juhul, kui ettevõtetele, keda arvatakse olevat rikkunud seda kohustust, kuid kes ei soovi peakontorit ümber kolida, ei kohaldata likvideerimismaksu;
            
         
               2)
            
            
               ettevõtte tasutava maksusumma lõplik kehtestamine maksuhalduri hinnangu alusel, mille kohaselt ettevõte väldib makse tulenevalt riigisisese äriühinguõiguse alusel määratud kohustusest ettevõte likvideerida, võib EMP riikide vahel maksustamispädevuse tasakaalustatud jaotuse säilitamise ja maksude vältimise ennetamise alusel olla põhjendatud. Kõnealused põhjused on olulised avaliku huviga seotud põhjused. Lisaks sellele on ettevõtte tasutava maksusumma lõplik kehtestamine asjakohane seoses nimetatud eesmärkide saavutamise tagamisega.
               Ettevõtte tasutava maksusumma lõplikku kehtestamist, tuginedes EMP päritoluriigi maksuhalduri hinnangule, mille kohaselt ettevõte väldib makse tulenevalt riigisisese äriühinguõiguse alusel määratud kohustusest ettevõte likvideerida, tuleb käsitleda piirduvana nende eesmärkide saavutamiseks vajalikuga, mis on seotud EMP riikide vahel maksustamispädevuse tasakaalustatud jaotuse säilitamise ja maksude vältimise ennetamisega, kuivõrd sellega nähakse ette objektiivsete ja kontrollitavate elementide uurimine, et määrata kindlaks, kas peakontori ümberkolimine kujutab endast menetlust, mis on vastuolus siseriiklike äriühinguõiguse eeskirjadega.
               Kui objektiivsete ja kontrollitavate elementide uurimine viib järelduseni, et ettevõte ei pea kinni siseriiklikust äriühinguõigusest ning tuleb seega likvideerida, peab tasumisele kuuluva maksusumma lõplik kehtestamine piirduma likvideerimise tagajärgedega, et säiliks kooskõla proportsionaalsuse põhimõttega. Jääb eelotsusetaotluse esitanud kohtu kontrollida, kas põhikohtuasjas käsitletav otsus läheb kaugemale sellest, mis on vajalik õigusnormidega taotletavate eesmärkide saavutamiseks.
               Riiklik meede, mis näeb ette maksu kohest sissenõudmist realiseerimata varadelt ja fiskaalseisundilt maksuhalduri hindamise ajal, mis käsitleb ettevõte staatuse kaotust eraldiseisva juriidilise isikuna siseriikliku õiguse alusel, kuid ilma pädevate asutuste või kohtute otsuseta, mis kinnitaks, et ettevõte on kõnealuse staatuse kaotanud, välistatakse EMP lepingu artikliga 31.